
IS Acatistul Sfintei mare muceniţe Marina (4270) 
Iă (s.v. 17 iulie / s.n. 30 iulie) 


Sfânta mare muceniţă Marina (s.v. 17 iulie / s.n. 30 iulie): 

Materiale despre Sfânta mare muceniţă Marina: 


https://independent.academia.edu/emystea/Sf-mare-muc-Marina-(17-iul 


https://archive.org/details/QGsteaemy?query=Marina+muceni % C5 % A 3% C4% 83 


https://www.slideshare.net/steaemy 1/search_my_uploads?type=&new=&q=Marina 

Sfânta Marina ($270) a trăit în Antiohia Pisidiei, fund fiica unui oarecare Edesim, 
slujitor al idolilor păgâni. Murind mama ei, Marina a fost încredinţată unei sluj- 
nice, în afara cetăţii, iar pe când avea 12 ani, a auzit de Hristos şi dorea să înveţe şi 
ea învățăturile creştine. Şi a fost îndrumată pe calea credinţei adevărate de unii 
creştini din satul unde locuia, iar pe când avea 15 ani a fost pârâtă la dregătorul 
cetăţii, Olibrie, că nu se închină idolilor. Şi acesta, trimițând să o prindă, a închis-o 
în temniţă. Deci, dregătorul a chemat-o la judecată şi minunându-se de frumuseţea 
ei şi fiind aprins de poftă trupească, dorea ca Marina să-i devină soţie. Însă sfânta 
nu a voit acest lucru, ci L-a mărturisit cu mult curaj pe Mântuitorul lisus Hristos. 
Pentru aceasta a fost cumplit bătută cu toiege, apoi a fost legată de un stâlp şi 
păgânii I-au strujit tot trupul cu unelte ascuţite. Şi a pătimit fecioara Marina multe 
feluri de cazne, atât în temniță, cât şi la a doua cercetare. După aceasta a fost arsă 
cu făclii, dar ea a rămas tare în credinţa sa, încât mulți păgâni au crezut în Hristos 
lisus Domnul. În cele din urmă, dregătorul i-a tăiat capul şi aşa Sfânta Marina a 
primit cununa muceniciei din mâinile Domnului. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Tropar: Mieluşeaua Ta, lisuse, Marina, strigă cu mare glas: Pe Tine, Mirele meu, 
Te iubesc și pe Tine cântându-Te, mă chinuiesc şi împreună mă răstignesc, și 
împreună mă îngrop cu Botezul Tău; şi pătimesc pentru Tine, ca să împărăţesc 
întru Tine; şi mor pentru Tine, ca să viez pentru Tine; ci, ca o jertfă fără prihană 
primeşte-mă pe mine, ceea ce cu dragoste mă jertfesc ție. Pentru rugăciunile ei, ca 
un Milostiv, mântuieşte sufletele noastre. 

Condacul 1 

Frumoasă floare crescută între spinii idoleşti şi împodobită cu frumuseți sufleteşti, 
având minte cu bună înţelegere şi inima aprinsă de văpaia dragostei dumnezeieşti, 
Sfântă mare muceniţă Marina, vorbeai mereu de Mirele tău Hristos şi de veşnica 
împărăție, aşteptând cu dorire să-ţi jertfeşti viaţa şi să te uneşti cu EI, pentru care îţi 
cântăm: Bucură-te, Sfântă Marina, mare muceniţă a lui Hristos! 


Icosul 1 

Născută fiind din părinţi de bun neam, dar necredincioşi, de copilă ai rămas orfană 
de mamă, iar tatăl tău Edesie, slujitor idolesc, te-a dat spre îngrijire la o femeie în 
afara cetăţii, de la care ai învăţat şi te-ai întărit în credinţa în Dumnezeu. Pentru 
aceasta îţi zicem aşa: 

Bucură-te, floare aleasă dintre spinii idoleşti; 


e 
“o 


Bucură-te, că ai dorit Domnului să-l slujeşti; 

Bucură-te, că la doisprezece ani în Hristos ai crezut; 
Bucură-te, că dulceaţa învăţăturii creştine bine ai cunoscut; 
Bucură-te, că pe Mirele Hristos L-ai dorit fierbinte; 
Bucură-te, că ai început să urmezi ale Lui cuvinte; 
Bucură-te, că nimic dintre cele pământeşti nu mai cugetai; 
Bucură-te, că numai de numele lui Hristos grăiai; 
Bucură-te, că ai dorit viaţă şi veşnică fericire; 

Bucură-te, că ai urât deşertăciunea lumii şi a ei rătăcire; 
Bucură-te, că ai crezut în Cel ce a făcut cerul şi pământul; 
Bucură-te, că aceasta ai mărturisit cu cuvântul; 
Bucură-te, Sfântă Marina, mare muceniţă a lui Hristos! 


Condacul 2 

Tatăl tău Edesie, auzind că ai primit credinţa cea sfântă a creştinilor, a început să te 
urască şi te socotea ca pe o străină, dar tu, punându-ţi nădejdea în Dumnezeu, îl 
rugai pe Tatăl Ceresc să te ajute şi să te întărească pentru a-L putea mărturisi, 
strigându-l: Aliluia! 


Icosul 2 

Când ai fost de cincisprezece ani, mergând la câmp să vezi oile tatălui tău, eparhul 
cetăţii, mai marele şi crudul Olimvrie a trecut pe acolo şi, văzându-te, s-a rănit la 
suflet de frumuseţea ta, întrebându-te cine eşti. lar tu plină de curaj i-ai răspuns că 
eşti creştină şi mireasa lui Hristos, pentru care-ţi zicem aşa: 

Bucură-te, că pe eparh în cale L-ai întâlnit; 

Bucură-te, că pe Dumnezeu L-ai mărturisit; 

Bucură-te, că eparhul s-a rănit de frumuseţea ta; 

Bucură-te, ca să-ţi afle numele dorea; 

Bucură-te, că Marina i-ai spus că te numeşti; 

Bucură-te, că pe Domnul Hristos i-ai spus că-L iubeşti; 

Bucură-te, că închinării la idoli nu te-ai învoit; 

Bucură-te, că sufletul cu rugăciunea ţi-ai împodobit; 

Bucură-te, că eparhul auzind s-a tulburat; 

Bucură-te, că în cetate cu grele chinuri te-a înfricoşat; 

Bucură-te, că de munci şi de cazne te bucurai; 

Bucură-te, că pe tiran cu înțelepte cuvinte îl înfruntai; 

Bucură-te, Sfântă Marina, mare muceniţă a lui Hristos! 


Condacul 3 


Eparhul cetăţii, scoţându-te la judecată, privea cu plăcere la frumuseţea ta şi cu 
glas amăgitor te îndemna să jertfeşti zeilor spre a-ţi cruța tinereţea; dar tu, fericită 
Marina, aveai mintea la Dumnezeul cel Adevărat şi cu mare glas ai strigat: Unul 
este Dumnezeu - Tatăl, Fiul şi Duhul Sfânt, Dătătorul de viaţă căruia-l cânt: 
Aliluia! 


Icosul 3 

Auzind această mărturisire a ta, Sfântă Marina, Olimvrie te ademenea prin cuvinte 
înşelătoare să-i fii soție, făgăduindu-ţi din toate dulceţile lumii, dar tu cu bărbăţie I- 
ai defăimat, iar pe Hristos, Mirele tău, L-ai lăudat, chemându-L în ajutor; pentru 
care tărie a ta te lăudăm aşa: 

Bucură-te, că silnicia tiranului cu tărie ai biruit; 

Bucură-te, fecioară, că la necuraţii idoli n-ai jertfit; 

Bucură-te, că sufletul curat l-ai păstrat pentru cerescul tău Mire; 

Bucură-te, că pentru aceasta trupul l-ai dat spre chinuire; 

Bucură-te, că a te uni cu Hristos ai dorit; 

Bucură-te, că pe Sfânta Treime ai mărturisit; 

Bucură-te, mireasa lui Hristos cea în credinţă tare; 

Bucură-te, Sfântă Marina, cea grabnică ajutătoare; 

Bucură-te, că respingându-l, păgânul te privea cu nespusă cruzime; 

Bucură-te, că spre chinuire să fii dată a poruncit cu mare asprime; 

Bucură-te, defăimătoarea amăgirilor lumeşti; 

Bucură-te, iubitoare a frumuseţilor cereşti; 

Bucură-te, Sfântă Marina, mare muceniţă a lui Hristos! 


Condacul 4 

Fiind plin de mânie şi ură, tiranul a părăsit amăgita-i dragoste şi fără mulă a po- 
runcit să fii dezbrăcată de hainele tale şi bătută cu vergi. Dar tu, întărită în credinţa 
lui Hristos, cu răbdare în rugăciune cânta: Aliluia! 


Icosul 4 

Răbdând chinurile grele, pământul se înroşea de sângele tău. Poporul, uimit şi plin 
de jale, privea cum piere frumuseţea ta, dar crudul Olimvrie ţi-a înmulțit suferinţa, 
pironindu-te pe lemn şi cu căngi sfâşiindu-ţi trupul, iar tu cu mare bărbăție răbdai; 
pentru care noi îţi strigăm aşa: 

Bucură-te, că neclintită ai rămas în chinuire; 

Bucură-te, că lui Dumnezeu îi aduceai mulţumire; 

Bucură-te, că loviturile vergilor le răbdai; 

Bucură-te, că pentru Domnul Hristos pătimeai; 

Bucură-te, că puterea dumnezeiască te-a acoperit; 


Bucură-te, că prin suferință multă te-ai sfințit; 

Bucură-te, că pământul de sângele tău s-a înroşit; 

Bucură-te, că prin aceasta pe satana l-ai zdrobit; 

Bucură-te, că toate cu tăria diamantului le-ai răbdat; 

Bucură-te, că prin calde rugăciuni sufletul ţi-ai luminat; 
Bucură-te, că pentru răbdarea ta cea multă Hristos te-a încununat; 
Bucură-te, Sfântă Marina, mare muceniţă a lui Hristos! 


Condacul 5 

Ridicându-ţi privirea la cer, te gândeai la patimile de pe Cruce ale Mirelui tău şi cu 
dragoste şi credinţă te rugai Lui: Vrăjmaşii m-au înconjurat, Doamne, caută spre 
mine, roaba Ta, şi mă miluieşte, ca din toată inima Să-ţi cânt: Aliluia! 


Icosul 5 

Întărită fiind în credinţa în Dumnezeu, nimic nu a putut să te despartă de dragostea 
Mirelui tău Hristos, nici sfaturile poporului, nici viclenele amăgiri, nici sălbăticia 
tiranilor sau asprele ameninţări, ca să slujeşti idolilor, pentru care tărie a ta, noi, 
minunându-ne, îţi cântăm aşa: 

Bucură-te, că de Cerescul Mire nu te-ai despărțit; 

Bucură-te, că în crudă chinuire, mai mult L-ai iubit; 

Bucură-te, că n-ai voit să slujeşti idolilor spurcaţi; 

Bucură-te, că nu te-ai supus păgânilor blestemaţi; 

Bucură-te, că ai suferit tăieturile uneltelor de fier; 

Bucură-te, că gândind la Hristos, priveai liniştită la cer; 

Bucură-te, că uneltirile păgânilor le-ai biruit cu tărie; 

Bucură-te, că toate le-ai suferit cu bărbăţie; 

Bucură-te, că trupul tău s-a chinuit pe pământ; 

Bucură-te, că sufletul strălucit a mers la Domnul cel Sfânt; 

Bucură-te, de Cerească împărăție râvnitoare; 

Bucură-te, muceniţă în necazuri ajutătoare; 

Bucură-te, Sfântă Marina, mare muceniţă a lui Hristos! 


Condacul 6 

Văzând tiranul eparh că nimic nu te poate înspărmânta, a poruncit să fii aruncată în 
temniţa celor osândiţi la moarte. Dar tu, Sfântă muceniţă Marina, deşi aveai oasele 
goale în urma chinurilor, înălţai rugăciuni fierbinţi lui Dumnezeu, ca să te întă- 
rească asupra vrăjmaşilor, cântându-l: Aliluia! 


Icosul 6 


Stând singură în temniţa întunecoasă, diavolul, venind la tine în chip de câine, cu 
mare îndrăznire te înfricoşa, dar tu, cu multă bărbăţie, cu ciocanul ce l-ai găsit, în 
cap l-ai lovit până ce vedenia cea rea a pierit, şi rugându-te lui Dumnezeu l-ai 
biruit, pentru care te lăudăm aşa: 

Bucură-te, muceniţă Marina, că multe răni ai răbdat; 

Bucură-te, că păgânii în temniţă te-au aruncat; 

Bucură-te, că satana acolo te-a ispitit; 

Bucură-te, că fără teamă capul cu un ciocan I-ai zdrobit; 

Bucură-te, că atunci mare cutremur s-a făcut; 

Bucură-te, că, rugându-te, satana a dispărut; 

Bucură-te, că lumină cerească s-a arătat; 

Bucură-te, că acoperişul temniţei s-a ridicat; 

Bucură-te, că Sfânta Cruce strălucea în văzduh; 

Bucură-te, că Mirele Tău te-a întărit prin Sfântul Duh; 

Bucură-te, Sfântă Marina, ajutătoare a celor necăjiţi; 

Bucură-te, muceniţă, întărirea celor ispitiţi; 

Bucură-te, Sfântă Marina, mare muceniţă a lui Hristos! 


Condacul 7 
Deasupra Sfintei Cruci cea plină de lumină zbura o porumbiţă albă care cu glas 
blând zicea: 


; iar tu, bucurându-te 


de cele văzute şi auzite, cântai Domnului: Aliluia! 


Icosul 7 

Duhul tău la această vedenie s-a înveselit, iar trupul, ca prin minune, de răni s-a 
tămăduit dobândind frumuseţea cea dintâi şi plină de bucurie îi mulţumeai lui 
Dumnezeu, pentru care noi îţi cântăm aşa: 

Bucură-te, muceniţă mult-răbdătoare; 

Bucură-te, către Domnul rugătoare; 

Bucură-te, că EI în temniţă te-a cercetat; 

Bucură-te, că rănile cele grele ţi-a vindecat; 

Bucură-te, că Duhul Sfânt ca o porumbiţă a venit; 

Bucură-te, că pentru suferința Domnului l-ai mulţumit; 

Bucură-te, muceniţă, în credinţă şi în nădejde întărită; 

Bucură-te, fecioară curată de Domnul Hristos păzită; 

Bucură-te, în ispitele noastre ajutătoare; 

Bucură-te, Sfântă Marina, a satanei zdrobitoare; 

Bucură-te, că de Mirele Hristos ai fost iubită; 

Bucură-te, că de Duhul Sfânt ai fost ocrotită; 


Bucură-te, Sfântă Marina, mare muceniţă a lui Hristos! 


Condacul 8 

A doua zi, fiind din nou scoasă la judecată, spre mirarea tuturor erai deplin sănă- 
toasă şi vindecată de rănile trupului, dar ei rătăciţi fiind, credeau că zeii te-au 
ajutat. De aceea tu i-ai înfruntat şi cu tărie ai mărturisit puterea lui Hristos cea 
vindecătoare, cântând cu veselie: Aliluia! 


Icosul 8 

Olimvrie, văzând statornicia, curajul tău şi credinţa în Dumnezeu, a poruncit să-ţi 
ardă spatele şi coastele cu făclii aprinse, dar tu mai cu putere te rugai şi în tăcere 
răbdai chinurile grele, pentru care cu bărbăţie te lăudăm aşa: 

Bucură-te, Sfântă Marina, cea vindecată de Domnul; 

Bucură-te, că în suferinţă ajuţi pe tot omul; 

Bucură-te, că văzându-te poporul mult s-a minunat; 

Bucură-te, că şi noi mujlocitoare în cer te-am câştigat; 

Bucură-te, că în chinuri gândul tău era numai la Cel de Sus; 

Bucură-te, muceniţă, că pe tiran l-ai răpus; 

Bucură-te, că trupul cu făclu ţi-a fost ars; 

Bucură-te, că mireasa lui Hristos ai rămas; 

Bucură-te, că pe Dumnezeu L-ai slăvit în suferință; 

Bucură-te, că toate chinurile te-au întărit în credinţă; 

Bucură-te, că prin răbdare ai câştigat cununa; 

Bucură-te, că în ceruri te veseleşti într-una; 

Bucură-te, Sfântă Marina, mare muceniţă a lui Hristos! 


Condacul 9 

După ce te-a izbăvit Domnul de la astfel de muncire, ai strigat: “Doamne, m-ai 
învrednicit să merg prin foc pentru Tine, ajută-mă să trec şi prin apa Sfântului 
Botez”. Acestea auzind tiranul, te-a aruncat într-un butoi cu apă, iar tu, afundân- 
du-te, în rugăciuni cântai lui Dumnezeu: Aliluia! 


Icosul 9 

Aruncată fiind de slujitorii idoleşti în apă, te rugai Domnului Hristos ca această 
afundare să-ți fie Sfântul Botez pentru a doua naştere în viaţa veşnică şi - o, 
minune - cutremur mare s-a făcut, legăturile s-au desfăcut, slujitorii îngroziţi au 
fugit, iar tu te-ai mântuit, pentru care îţi cântăm aşa: 

Bucură-te, muceniţă, că în chinuri grele ai fost cu folos; 

Bucură-te, că, aruncată în apă, Botez ai cerut lui Hristos; 

Bucură-te, că păgânii au vrut să te înece; 


Bucură-te, că voinţa şi credinţa n-au putut să ţi le plece; 
Bucură-te, că în suferință Domnul te-a cercetat; 

Bucură-te, că frumoasă vedenie cerească ţi-a arătat; 
Bucură-te, că răbdarea ţi-a fost răsplătită; 

Bucură-te, că de toţi eşti prea mărită; 

Bucură-te, fecioară sfântă, întărirea celor ce se nevoiesc; 
Bucură-te, grabnică ajutătoare celor ce se mântuiesc; 
Bucură-te, că pentru cei ce-ţi poartă numele eşti ocrotitoare; 
Bucură-te, că pentru cei din necazuri eşti izbăvitoare; 
Bucură-te, Sfântă Marina, mare muceniţă a lui Hristos! 


Condacul 10 

Cei care erau de faţă când în apă ai fost aruncată au văzut din cer o lumină 
pogorându-se şi o porumbiţă albă având în cioc o coroniţă de aur pe care o 
atingea de creştetul tău, iar tu, bucurându-te, îi cântai lui Dumnezeu: Aliluia! 


Icosul 10 
Vedenia cerească de mulţi a fost văzută, cum din cer stâlp de foc venea până la 
tine, având crucea raze luminoase şi porumbiţa cu glas lin s-a auzit zicând: 


„pentru care noi te lăudăm aşa: 
Bucură-te, că prin vedenie ai fost întărită; 
Bucură-te, că de Hristos ai fost răsplătită; 
Bucură-te, că în ceruri acum locuieşti; 
Bucură-te, că acolo cu muceniţele te veseleşti; 
Bucură-te, că din apă, vie ai ieşit botezată; 
Bucură-te, că în cer şi pe pământ eşti lăudată; 
Bucură-te, că din ceruri ne trimiţi putere; 
Bucură-te, că satana, când te pomenim, pe loc piere; 
Bucură-te, muceniţă a fecioarelor tărie; 
Bucură-te, sprijinitoarea celor ce se roagă ţie; 
Bucură-te, că prin tine creştinii s-au întărit; 
Bucură-te, că pe Hristos Mirele tău mult L-ai iubit; 
Bucură-te, Sfântă Marina, mare muceniţă a lui Hristos! 


Condacul 11 

Poporul venit la privelişte s-a cutremurat de puterea dumnezeiască, cum din munci 
ai fost scăpată, iar marele tiran Olimvrie, temându-se de întoarcerea lor spre Dum- 
nezeul cel adevărat, a poruncit să fie ucişi toți cei care îl mărturisesc pe Hristos şi-l 
cântă Lui: Aliluia! 


Icosul 11 

După suferirea muncilor, întărită fiind în credinţa creştină, te-au scos afară din 
cetate şi a poruncit tiranul să fii ucisă cu sabia. Atunci toți s-au înspăimântat, 
pământul s-a cutremurat, călăului din mână sabia i-a căzut, iar tu plină de curaj 
aşteptai împlinirea poruncii de a-ţi jertfi viaţa, pentru care îți cântăm aşa: 
Bucură-te, Sfântă Marina, că de sabie ai fost tăiată; 

Bucură-te, că de Hristos la cer ai fost luată; 

Bucură-te, că la moartea ta pământul s-a cutremurat; 

Bucură-te, că pe satana l-ai ruşinat; 

Bucură-te, că prin răbdarea ta cea multă capul i-ai zdrobit; 

Bucură-te, că pentru Hristos mult ai pătimit; 

Bucură-te, de vrăjmaşi risipitoare; 

Bucură-te, de cereşti daruri împărțitoare; 

Bucură-te, că acum cu îngerii în ceruri petreci; 

Bucură-te, că te veseleşti cu Mirele ceresc pe veci; 

Bucufa-te, a noastră ocrotitoare în nevoi; 

Bucură-te, rugătoare la Dumnezeu pentru noi; 

Bucură-te, Sfântă Marina, mare muceniţă a lui Hristos! 


Condacul 12 

Sfântă muceniţă Marina, prin munci grele şi chinuri mari, frumoasă ca aurul cel 
curățit de şapte ori în foc, ai trecut hotarul cel îngust al vieţii tale, ajungând la 
Mirele cel fără de moarte, de la care ai primit cununa biruinţei, bucurându-te în 
cămara cea cerească, împreună cu fecioarele cele înțelepte cântându-l Lui: Aliluia! 


Icosul 12 

Paharul cel amar al patimilor l-ai băut, Sfântă Marina, săvârşindu-ţi viaţa prin 
mucenicie, pentru care sufletul tău a intrat în dulceaţa Raiului, iar trupul tău cel 
mucenicesc împrăştie în jur mirosul cel minunat, veselind pe toţi creştinii. Şi acum 
trimite nouă, celor ce prăznuim pomenirea ta, daruri şi ajutor din ceruri ca să-ţi 
cântăm cu dragoste aşa: 

Bucură-te, muceniţă Marina, a Raiului moştenitoare; 

Bucură-te, că în veci eşti luminată de Cerescul Soare; 

Bucură-te, prea frumoasă mireasă a lui Hristos; 

Bucură-te, că bisericilor le dai mult folos; 

Bucură-te, turturea dulce glăsuitoare; 

Bucură-te, a Sfintei Treimi mărturisitoare; 

Bucură-te şi te roagă pentru noi, cei oropsiţi; 

Bucură-te şi ne ajută pe noi, cei ispitiţi; 

Bucură-te, muceniţă răbdătoare pentru credinţă; 


Bucură-te, că eşti stâlp şi pildă celor din suferință; 
Bucură-te, că sfânta ta icoană o sărutăm; 

Bucură-te, că prăznuirea ta cu bucurie o lăudăm; 
Bucură-te, Sfântă Marina, mare muceniţă a lui Hristos! 


Condacul 13 (de trei ori) 

O, Sfântă mare muceniţă a lui Hristos Marina, cea care pentru Hristos viaţa ţi-ai 
jertfit şi adevărata credinţă ai mărturisit, în ceruri acum te veseleşti laudă aducând 
Sfintei Treimi împreună cu cetele mucenicilor. Roagă-te pentru noi Mirelui tău să 
ne întărească în credinţă, de ispite să ne păzească, de vrăjmaşi să ne mântuiască, de 
foc, de apă şi de necazuri să scăpăm, ca pe Dumnezeu, prin tine, să-L lăudăm cân- 
tându-l: Aliluia! 


Apoi se zice iarăşi: 


Icosul 1 

Născută fund din părinți de bun neam, dar necredincioşi, de copilă ai rămas orfană 
de mamă, iar tatăl tău Edesie, slujitor idolesc, te-a dat spre îngrijire la o femeie în 
afara cetăţii, de la care ai învăţat şi te-ai întărit în credinţa în Dumnezeu. Pentru 
aceasta îţi zicem aşa: 

Bucură-te, floare aleasă dintre spini idoleşti; 

Bucură-te, că ai dorit Domnului să-l slujeşti; 

Bucură-te, că la doisprezece ani în Hristos ai crezut; 

Bucură-te, că dulceaţa învăţăturii creştine bine ai cunoscut; 

Bucură-te, că pe Mirele Hristos L-ai dorit fierbinte; 

Bucură-te, că ai început să urmezi ale Lui cuvinte; 

Bucură-te, că nimic dintre cele pământeşti nu mai cugetai; 

Bucură-te, că numai de numele lui Hristos grăiai; 

Bucură-te, că ai dorit viaţă şi veşnică fericire; 

Bucură-te, că ai urât deşertăciunea lumii şi a ei rătăcire; 

Bucură-te, că ai crezut în Cel ce a făcut cerul şi pământul; 

Bucură-te, că aceasta ai mărturisit cu cuvântul; 

Bucură-te, Sfântă Marina, mare muceniţă a lui Hristos! 


Condacul 1 

Frumoasă floare crescută între spinii idoleşti şi împodobită cu frumuseți sufleteşti, 
având minte cu bună înţelegere şi inima aprinsă de văpaia dragostei dumnezeieşti, 
Sfântă mare muceniţă Marina, vorbeai mereu de Mirele tău Hristos şi de veşnica 
împărăție, aşteptând cu dorire să-ţi jertfeşti viaţa şi să te uneşti cu EI, pentru care îţi 
cântăm: Bucură-te, Sfântă Marina, mare muceniţă a lui Hristos! 


Se 2 ae 
Marina s-a născut în Antiohia Pisidiei, fiind fiica unui slujitor al idolilor păgâni, 
anume Edesie. Murind mama sa, Marina a fost încredinţată unei femei dintr-un sat 
din afara cetăţii, să o crească. Ajungând la vârsta de 12 ani şi auzind de Hristos, se 
ruga să fie învățată credinţa creştinilor. Şi a fost învățată de unii din satul unde 
locuia, şi a început a vieţui în rugăciune şi în desăvârşită înţelepciune şi curăție, 
dorind a urma mucenicilor din vremea aceea. 


Împlinind 15 ani, ea a fost adusă înaintea mai-marelui cetăţii, Olimvrie cu numele, 
care, auzind că ea nu se închină idolilor, a închis-o în temniţă. Apoi a fost scoasă la 
judecată şi, văzând-o, dregătorul s-a minunat de frumuseţea ei şi, întrebând-o cum 
îi este numele şi neamul, ea a zis: „Marina mă cheamă, născută sunt în Pisidia şi 
cred în numele Domnului Hristos”. 


Deci, nevrând ea să se lepede de Hristos, dregătorul a poruncit de au întins-o şi a 
fost bătută cu toiege, fără milă, încât s-a înroşit pământul de sângele ei. A poruncit, 
apoi, de au spânzurat-o pe stâlp şi i-au sfârtecat trupul cu unelte ascuţite, multă 
vreme. Şi a pătimit fecioara multe feluri de cazne, atât în temniţă, cât şi la a doua 
cercetare. 


Deci, a fost arsă cu făclii şi aruncată cu capul în Jos, într-un vas plin cu apă. Şi, 
rămânând tare în credinţa în Hristos şi nevătămată, prin aceasta mulți au crezut în 
Hristos, tăindu-li-se pentru aceasta capetele. Şi, pornindu-se cu mânie, dregătorul 1- 
a tăiat şi ei capul, în ziua de 17 iulie a anului 304. 


Creştinii au îngropat cu evlavie sfântul ei trup. Astăzi, părți din moaştele Sfintei se 
găsesc la Mănăstirile Xenofont, Iviron şi Filoteu din Muntele Athos, iar în ţara 
noastră la Mănăstirile Horezu (jud. Vâlcea), Căldărușani şi Țigănești (jud. Ilfov), 
precum şi în alte sfinte locaşuri. 


Pentru rugăciunile Sfintei mari muceniţe Marina, Doamne lisuse Hristoase, Dum- 
nezeul nostru, miluieşte-ne pe noi. Amin. 

